vacat
Bij jaspar absoleens ende arnt van vynckenbosch scepen van loeven
doen cond eenen yegeliken die dese lrev selen zien oft hoere lesen dat voir ons
comen ende gestaen zijn de edele ende moegende jonchr jan heere tot wesemale
ende van phalays erfmairscalc van brabant c ende jouffr johanne van bouchout
medegesellinne des voirs jonchrn jans kinnende ende lijdende openbaerlijc dat zij
bij onderwijse ende middele van hueren vrienden in beyden zijden met malcanderen
moets willen ende wel bedacht overcomen sijn ende verdragen hebben de poente
hier na bescreve gestentichlijc ende onverbrekelijc tonderhouden ende na te volgen
Inden yersten alse vanden stoete tusscen den voirs jonchrn janne en jouffr johanne
wesende vander groetheit der sommen die de voirs jouffr meyndt dat zij na
inhoudt van eenen tractate tusscen hen voirmaels gemaect hebben soude en van
hueren goeden voir uut moegen nemen om die tot hueren wille te bekeere d
af de voirs jonchr jan ende jouffr johanne discorderen in dien dat de voirs
jonchr seeght dat es viventwintich hondert rijders ende de voirs jouffr meynde
dat weren soude dertich hondert rijders es tusscen de voirs ptien geappointeirt
ende overdragen datmen aenhoeren sal op tvoirs gescille vander somen de
ghene die over tvoirs tractaet waren ende d af te spreken weten ende wes zij
dair af vercleren en uutspreken datmen dat alsoe sal navolgen en dat elc vande
voirs ptien d mede content ende te vreden sal weren Item om dat de voirs jouffr
johanne tot der voirs somen moge comen ende dat zij met den huere doen mach
des huer gelieft mids sekere merckelijke redene alsoe zij seecht huer dair toe
beruerende Soe es pverdragen en bij den voirs jonchr ende jouffr gesloten
dat de selve jouffr soe eer soe bat vercoepen sal ende ten hoechsten bringe
dat zij can alle ende yegewelke goede van huerre zijden gecome het zijn
leene eyghen oft chijsgoede tot wat plaetsen ende steden die inden palen tslants
van brabant moegen sijn gelege uutgenomen tdorp oft tgoet van loenhoudt
met allen sijne toebehoirte die goede gehete van relegem ende va popedonck
desgelijcx de manscapen van santhoven en van beerze met huere toebehoirte die
de voirs jouffr johanne behouden sal moegen oft huer gelieft ende laten na huer
doot sonder bij huer oft andere gelt peninge renten oft pfiten d af genomen te
worden wien zij wille Bij alsoe dat zij die selve goede hier voire uutgenome
niet laten en sal moegen daneele noch janne van bouchout noch huere erfgename
maer besorgen met behoeffelike wegen en renedie dat die in huere handen
noch huerre erfgename niet comen en selen Ende oft der voirs jouffr genuechde
de voirs goede van loenhout van relegem van popendonck de manscapen van
santhoven oft van beerse samentlijc oft enige dair af bezunder te vercoepe dat
sal de selve jouffr moegen doen op dat zij wilt en anders niet gelijc dand
goede voirs Hier inne besproken ende versien dat de selve jouffr vande voirs
hueren goeden die inder voirs mate vercocht selen worden yerst veylen ende
vercoepen sal alsoe verre zij dat vnechlijc sonder huer achterdeel gedoen can
de leengoede Ende oft enige chijsgoede oft eygen goede vercocht worden d af
sal tgelt come ende gestelt worden in handen van jacoppe uute lyemige
jacoppen de gruyte wouten van laethem jannese vanden hove en arnold kyp
secretar d stad van loeven ende dair berusten tot dat de leste leengoede
d voirs jouffr uutgenome loenhout releghem popendonc zanthove ende
beerze vercocht selen wezen Also dat de voirs jonchr jan noch jouffr johane